ภาพประกอบข่าว ถนนช้างคลานอ่วม! ฝนถล่ม น้ำเพิ่มสูงต่อเนื่อง แนะเลี่ยงเส้นทาง พร้อมเร่งอพยพคน สถานบริการปิดเพียบ หลังเมื่อคืนจัดกิจกรรมเรือใบถล่มผียับ วันที่ 3 ต.ค.2565 ผู้สื่อข่าวรายงานว่า ที่ถนนช้างคลาน อ.เมื่อง จ.เชียงใหม่ ฝนได้เทกระหน่ำซ้ำอีก ทำให้ระดับน้ำที่ท่วมถนนได้เพิ่มสูงอย่างมาก หลังจากที่ก่อนหน้านี้ น้ำก็ได้ท่วมมาตั้งแต่เมื่อวานนี้แล้ว ทั้งนี้ถนนช้างคลานนั้นอยู่ไม่ห่างจากแม่น้ำปิง ทำให้เมื่อแม่น้ำปิงเอ่อล้นตลิ่ง น้ำจึงได้ไหลเข้าถนนเจริญประเทศ ก่อนไหลมาถึงถนนช้างคลาน ทำให้ร้านค้า สถานบริการในย่านดังกล่าว ต้องประกาศหยุดลงชั่วคราว หลังจากเมื่อคืนที่ผ่านมาได้มีจัดให้คนเข้าไปชมฟุตบอลพรีเมียร์ลีก ที่แมนเชสเตอร์ซิตี้ ถล่ม แมนเชสเตอร์ ยูไนเต็ดยับ 6-3 ภาพประกอบข่าว เบื้องต้นเจ้าหน้าที่ตำรวจได้แนะนำให้เลี่ยงเส้นทางถนนช้างคลานทั้งหมด เพราะระดับน้ำยังเพิ่มสูงเร็วกว่าปกติ รวมถึงเตรียมการอพยพประชาชนในพื้นที่แล้ว โดยสถานการณ์ตอนนี้ถือว่าวิกฤติอย่างยิ่ง
See Details: ถนนช้างคลานอ่วม! ฝนถล่ม น้ำเพิ่มต่อเนื่อง แนะเลี่ยงเส้นทาง เร่งอพยพ